T-Joe Malad, Li pa ka chante - HITLIYE
T-Joe Malad, Li pa ka chante
Se pou tout bon, T-Joe Zenny, chantè prensipal Gwoup Kreyòl la pa gaya. “Djaz Lajenès la”, ki te gen pou l bay pèfòmans wikenn sa (9 ak 10 fevriye” nan lakou Lafrans, nan yon nòt estaf k ap jere a sòti mèkredi ki sot pase a, anile parèt sou sèn sa yo akòz “pwoblèm lasante T-Joe Zenny”. Estaf sila ki gen nan tèt li Vanessa Soukar, pwofite “mande padon ak tout fanatik epi pwomotè”.
Enfòmasyon yo fè konnen se yon enfeksyon nan gòj pratikan piblisite a genyen. Sa te mennen l sou kabann lopital pandan 5 jou kote l te sòti 28 janvye ki sot pase a. Medsen mande l repoze l plat nèt epi pran antibyotik. T-Joe ka menm rive sibi yon operasyon pou maladi sila.
Boutofen, pandan n ap espere atis la geri vit, nou mande èske leta sante komedyen mizikal la pa pral ba l pwoblèm pou moman kanaval la, si ap genyen, epi pi lwen nan tout karyè l tankou Mizisyen. N ap rete suiv.
Le Carnaval en prend un coup